《兴德寺逢张居士》
宋代·李复

扫叶开新径，携瓶汲晓泉。
偶逢岩下客，来问室中禅。
鸟去空还寂，薪穷火自传。
四方行已徧，归老旧林边。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。